b"\n_START_ARTICLE_\nLes Codines (Sora)\n_START_SECTION_\nDescripci\xc3\xb3\n_START_PARAGRAPH_\nAntiga masia integrada per tres cossos constru\xc3\xafts a partir del principal. Amb la fa\xc3\xa7ana principal al nord, t\xc3\xa9 la porta d'acc\xc3\xa9s avui dia privada per un mur que d\xc3\xb3na a un petit pati. Els tres cossos, de planta quadrangular, tenen coberta de teula a dues vessants i presenten una planta baixa i un sol pis, destinats a feines agr\xc3\xa0ries i a resid\xc3\xa8ncia respectivament. A l'exterior de la casa hi ha una cabana que ha estat objecte de restauraci\xc3\xb3 a l'igual que la casa. La part del darrere destaca una galeria ara tancada, que d\xc3\xb3na a la casa in peculiar aspecte. Els dos cossos afegits a ponent del nucli originari a nivells diferents, li donen un aspecte pintoresc.\n_START_SECTION_\nHist\xc3\xb2ria\n_START_PARAGRAPH_\nPer b\xc3\xa9 que aquesta casa ens apareix en els capbreus medievals, l'edifici que podem veure data d'\xc3\xa8poca moderna, possiblement de mitjans del segle XVIII. La seva pertinen\xc3\xa7a al Parc Comarcal de Montesquiu ha estat factor decisiu a l'hora d'endegar la seva restauraci\xc3\xb3, obra de Jordi Ambr\xc3\xb2s, que tingu\xc3\xa9 lloc l'any 1985. Actualment, perduda ja la seva funci\xc3\xb3 original, \xc3\xa9s la seu de l'Escola de la Natura del Parc. La restauraci\xc3\xb3 ha comportat el canvi radical del seu interior, adaptant-la a resid\xc3\xa8ncia escola. \xc3\x89s digne de menci\xc3\xb3 la restauraci\xc3\xb3 de la cabana, element arquitect\xc3\xb2nic sovint menystingut."